pythainlp/thai-wiki-dataset-v3 huggingface dataset:
ไทระ โนะ ชิเงโมริ

ไทระ โนะ ชิเงโมริ (平 重盛, 1138 – 2 กันยายน 1179) บุตรชายของ ไทระ โนะ คิโยโมริ อัครมหาเสนาบดีผู้ทรงอิทธิพลช่วงปลาย ยุคเฮอัง เขาสนับสนุนพ่อของเขาใน กบฏปีเฮจิ เขาเสียชีวิตสองปีก่อนพ่อของเขา บุตรชายของเขา ไทระ โนะ โคเรโมริ กลายเป็นพระในปี พ.ศ. 1727 และจมน้ำตาย โอดะ โนบูนางะ อ้างว่าสืบเชื้อสายจากหลานชายของเขา ไทระ โนะ ชิกาซาเนะ
== อ้างอิง ==
ตระกูลไทระ
ซามูไร
บุคคลในยุคเฮอัง
กระทุ

กระทุ ทุ  โทะ พรวด พรวดใหญ่ หรือ พรวดกินลูก  เป็นพืชในวงศ์ชมพู่ กิ่งอ่อนและยอดอ่อนมีขนสีขาว ใบเดี่ยว ไม่ผลัดใบ ใบอ่อนและดอกมีผงรังแคสีขาวหรือเหลืองปกคลุม ใบเหนียวคล้ายหนัง ผิวใบด้านบนเป็นมัน ผิวใบด้านล่างมีผงรังแค เส้นใบนูน ดอกช่อ ออกตามง่ามใบ สีม่วงแกมชมพู ดอกแก่สีขาว ผลเดี่ยว กลม กลีบเลี้ยงติดทน ผลสดแบบมีเนื้อหลายเมล็ด สีดำแกมม่วง มีผงรังแคปกคลุม รสหวาน มีเมล็ดมาก ผลแก่สีม่วงคล้ำถึงดำ แบ่งเป็น 2 พันธุ์ คือ
var. tomentosa พบในเอเชียตะวันออกเฉียงใต้และจีนตอนใต้ มีผงรังแคสีขาวปกคลุม
var. parviflora พบในอินเดียและศรีลังกา ใบมีผงรังแคสีครีมหรือสีเหลืองปกคลุม
== การใช้ประโยชน์ ==
ไม้ใช้ทำเครื่องมือประมง ผลรับประทานได้ เมื่อดิบรสฝาด สุกจัดรสหวาน หรือเป็นอาหารนก บางพื้นที่ใช้ทำแยมและเยลลี ในมาเลเซียใช้ผลแก้ท้องเสียและปวดท้อง ในอินโดนีเซียใช้ใบตำละเอียด พอกรักษาแผล ยางเหนียวจากเนื้อไม้สีดำ ใช้ทาฟันและคิ้วให้ดำ ในชวาใช้เป็นไม้ประดับ
== อ้างอิง ==
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 79
วงศ์ชมพู่
ผลไม้
พืชที่ใช้ทำของใช้
สมุนไพร
ไม้ประดับ
ฟาร์คราย 2

ฟาร์คราย 2 (Far Cry 2) เป็นเกมยิงมุมมองบุคคลที่หนึ่งในปี ค.ศ. 2008 ที่พัฒนาโดยยูบิซอฟท์มอนทริออล และจัดจำหน่ายโดยยูบิซอฟท์ สำหรับไมโครซอฟท์ วินโดวส์, เพลย์สเตชัน 3 และเอกซ์บอกซ์ 360 เกมยิงมุมจากด้านบนสำหรับโทรศัพท์มือถือได้รับการพัฒนาและจัดจำหน่ายโดยเกมลอฟต์ เป็นรายการหลักลำดับที่สองในชุดฟาร์คราย เรื่องราวเกิดขึ้นในประเทศแอฟริกาซึ่งเต็มไปด้วยสงครามกลางเมือง เรื่องราวเกี่ยวกับทหารรับจ้างที่ได้รับมอบหมายให้สังหาร Jackal พ่อค้าอาวุธที่จุดชนวนความขัดแย้ง ผู้เล่นสำรวจโลกที่เปิดกว้าง ทำภารกิจให้กลุ่มและพันธมิตรที่เรียกว่า Buddies ให้สำเร็จ ในขณะที่จัดการเกี่ยวกับสุขภาพและอุปกรณ์ โหมดหลายผู้เล่นแข่งขันกันโดยให้ผู้เล่นต่อสู้เป็นทีมหรือเป็นรายบุคคล
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการ (เก็บถาวร)
วิดีโอเกมที่ออกวางจำหน่ายในปี พ.ศ. 2551
ฟาร์คราย
วิดีโอเกมยิงมุมมองบุคคลที่หนึ่ง
วิดีโอเกมโอเพนเวิลด์
เกมสำหรับเพลย์สเตชัน 3
วิดีโอเกมภาคต่อ
วิดีโอเกมที่พัฒนาขึ้นในประเทศแคนาดา
วิดีโอเกมที่มีฉากในประเทศแอฟริกาใต้
เกมสำหรับเอกซ์บอกซ์ 360
เกมสำหรับวินโดวส์
เกมของยูบิซอฟต์ เอนเตอร์เทนเมนท์
พระราชวังหลวงเฮอัง

พระราชวังหลวงเฮอัง (平安宮) เป็นพระราชวังเดิมของ เฮอังเกียว (ปัจจุบันคือ  เกียวโต) ซึ่งเป็นเมืองหลวงของ ญี่ปุ่น ตั้งแต่ ปี พ.ศ. 1337 ถึงปี พ.ศ. 1770 วังซึ่งทำหน้าที่เป็นที่ประทับของจักรพรรดิและศูนย์กลางการบริหารของ ยุคเฮอัง (ตั้งแต่ปี พ.ศ. 1337 ถึงปี พ.ศ. 1728) ตั้งอยู่บนทำเลใจกลางเมืองตอนเหนือ ตามแบบ จีน ที่ใช้ออกแบบเมืองหลวง
พระราชวังประกอบด้วยกำแพงสี่เหลี่ยมขนาดใหญ่ซึ่งมีอาคารประกอบพิธีและธุรการหลายแห่ง รวมทั้งกรมต่างๆ ของราชสำนัก ภายในพระราชวังนี้เป็นที่ประทับที่มีกำแพงแยกกันของ จักรพรรดิ กับ พระราชฐานชั้นใน นอกจากเป็นที่ประทับของจักรพรรดิแล้ว พระราชฐานชั้นในยังเป็นที่ประทับของพระราชวงศ์และบาทบริจาริกา ตลอดจนขุนนางบางคน
รูปแบบดั้งเดิมของพระราชวังคือการแสดงให้เห็นรูปแบบการปกครองแบบรวมศูนย์ที่รับมาจากจีนแล้วญี่ปุ่นนำมาดัดแปลงใน คริสต์ศตวรรษที่ 7 พระราชวังได้รับการออกแบบเพื่อให้มีการใช้งานที่เหมาะสมสำหรับการเป็นที่ประทับขององค์จักรพรรดิ การบริหารราชการแผ่นดิน และประกอบพระราชพิธี ในขณะที่การดำรงอยู่ของพระราชวังดำเนินมาจนถึงคริสต์ศตวรรษที่ 12 สิ่งอำนวยความสะดวกที่สร้างขึ้นสำหรับพิธีใหญ่ของราชสำนักเริ่มไม่ได้ใช้งานตั้งแต่คริสต์ศตวรรษที่ 9 ทั้งนี้เกิดจากการละทิ้งพิธีการทางกฎหมายหลายพิธีนำไปสู่การลดขนาดเขตพระราชฐานชั้นใน
จากกลางยุคเฮอัง พระราชวังประสบไฟไหม้และภัยพิบัติอื่น ๆ หลายครั้ง ระหว่างการก่อสร้างใหม่จักรพรรดิและหน่วยงานบางส่วนไปอยู่นอกพระราชวัง ควบคู่ไปกับการสูญเสียอำนาจทางการเมืองของราชสำนัก
== อ้างอิง ==
Mainly Japanese with English summary
. Originally published in 1964.
. A reissue of the 1931 ed. published in Hong Kong, with some new illus. and minor changes, under title: Kyoto: its history and vicissitudes since its foundation in 792 to 1868. First published in article form 1925–28.
*
*
*
*
*
*
*
พระราชวังในอดีต
เฮอัง
ที่ประทับของจักรพรรดิในประเทศญี่ปุ่น
สิ่งก่อสร้างในเกียวโต
อัมบูยัต

อัมบูยัต เป็นอาหารพื้นเมืองในเกาะบอร์เนียว ในรัฐซาราวักและบรูไน และถือเป็นอาหารประจำชาติของบรูไนด้วย โดยทำจากแป้งของปาล์มสาคูที่ขูดออกจากลำต้นมากวนให้สุกซึ่งจะเหนียวเหมือนแป้งเปียก ใช้จันดัสซึ่งคล้ายตะเกียบแต่ปลายข้างหนึ่งติดกัน จุ่มแล้วม้วนก้อนแป้งกินเป็นคำ ๆ โดยรับประทานคู่กับซอสเปรี้ยวที่เรียกว่าชาชะฮ์ทำจากผลบินไยหรือผลลำพู  นอกจากนั้นยังกินกับซัมบัลเตอราซี หรือซัมบัลเติมโปยก (น้ำพริกทุเรียนดอง) และกับข้าวอื่น ๆ ได้แก่ ผัดใบมัน ผักบุ้งผัดกะปิ ปลาย่าง เนื้อย่าง เป็นต้น ในอดีตใช้เป็นอาหารเมื่อขาดแคลนข้าว
อัมบูยัตมีลักษณะใกล้เคียงกับปาเปดาที่นิยมรับประทานทางตะวันตกของอินโดนีเซีย
== อ้างอิง ==
*Ambuyat. The Daily Brunei Resources. Monday, February 05, 2007
นันทนา ปรมานุศิษฏ์. โอชาอาเซียน. กทม. มติชน. 2556 หน้า 241 - 242
อาหารบรูไน
อาหารมาเลเซีย
อาหารประจำชาติ
อาหารจากสาคู
ปาเปดา

ปาเปดา (papeda) หรือ บูบูร์ซากู (bubur sagu) เป็นอาหารทำจากสาคู จัดเป็นอาหารท้องถิ่นของหมู่เกาะมาลูกู (โมลุกกะ) และปาปัวตะวันตก  มีลักษณะคล้ายอัมบูยัตที่พบในเกาะบอร์เนียวโดยเฉพาะรัฐซาราวักและบรูไน
ปาเปดาทำจากแป้งสาคูที่มาจากลำต้นของปาล์มสาคู อายุ 5–15 ปี การปรุงปาเปดาจะนำแป้งไปกวนจนสุกและเหนียวนิยมกินกับแกงเหลืองปลาทูน่าที่ปรุงรสเปรี้ยวด้วยมะขามและมะนาว
==อ้างอิง==
อาหารอินโดนีเซีย
อาหารจากสาคู
ปูผัดพริก

ปูผัดพริก (Chilli crab) เป็นอาหารที่มีชื่อเสียงของสิงคโปร์ นิยมใช้ปูทะเลชนิดที่เรียกปูศรีลังกาแต่ใช้ปูชนิดอื่นแทนได้ นำมาผัดกับ กระเทียม หอมแดง ขิง ปรุงรสด้วยซอสพริก ซอสมะเขือเทศ น้ำส้มสายชู น้ำตาล เกลือ และน้ำมันงา ใส่ไข่และแป้งข้าวโพดให้ข้น รับประทานกับหมั่นโถวทอดหรือข้าว
== อ้างอิง ==
นันทนา ปรมานุศิษฏ์. โอชาอาเซียน. กทม. มติชน. 2556 หน้า 257 - 258
== แหล่งข้อมูลอื่น ==
Singapore Tourism Board Chilli crab recipe {}
อาหารสิงคโปร์
อาหารประจำชาติ
จอร์แดน มิลเลอร์

จอร์แดน มิลเลอร์ (Jourdan Miller) คือ นางแบบแฟชั่นชาวอเมริกา และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 20 ของรายการอเมริกาส์เน็กซ์ท็อปโมเดล
นางแบบอเมริกัน
มหาวิทยาลัยปูลา

มหาวิทยาลัยยูไร โดบรีลา แห่งพูลา (Sveučilište Jurja Dobrile u Puli; The Juraj Dobrila University of Pula) มหาวิทยาลัยในเมืองพูลา โครเอเชีย ก่อตั้งขึ้นในปี ค.ศ. 2006 และมีนักศึกษา 2,465 คน
== ดูเพิ่ม ==
พูลา
== อ้างอิง ==
==แหล่งข้อมูลอื่น==
Sveučilište Jurja Dobrile u Puli   เว็บไซต์อย่างเป็นทางการของมหาวิทยาลัย
พูลา
พระวิปัสสีพุทธเจ้า

พระวิปัสสีพุทธเจ้า (Vipassī Buddha; Vipaśyīn Buddha; 毗婆尸佛) เป็นพระพุทธเจ้าพระองค์ที่ 19 ในพุทธวงศ์ของพระโคตมพุทธเจ้า ตรัสรู้เมื่อ 91 มหากัปที่แล้ว
== พระประวัติ ==
พระวิปัสสีพุทธเจ้า มีพระนามเดิมว่าเจ้าชายวิปัสสี เป็นพระราชโอรสในพระเจ้าพันธุมะและพระนางพันธุมดีแห่งกรุงพันธุมดี ประสูติที่เขมมิคทายวัน มีปราสาท 3 หลังเป็นที่ประทับคือ นันทปราสาท สุนันทปราสาท และสิริมาปราสาท และทรงมีสนมกำนัล 43,000 นาง เมื่อเจริญวัยได้ทรงอภิเษกสมรสกับพระนางสุทัสสนา มีพระโอรสด้วยกันพระองค์หนึ่งคือ เจ้าชายสมวัฏฏขันธะ ขณะนั้นเจ้าชายวิปัสสีมีพระชนมายุได้ 8,000 พรรษา
หลังประสูติกาลพระโอรส ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงรถเทียมม้าเสด็จออกผนวช โดยมีข้าราชบริพาร 84,000 คนตามเสด็จ พระองค์ทรงบำเพ็ญเพียรอยู่ 8 เดือน  ถึงวันเพ็ญเดือนหก ได้เสวยข้าวมธุปายาสที่ธิดาสุทัสสนเศรษฐีนำมาถวาย แล้วไปประทับพักกลางวัน ณ สาลวัน ทรงได้รับหญ้า 8 กำที่คนเฝ้าไร่ข้าวเหนียวชื่อสุชาตะถวาย ทรงนำมาปูรองประทับนั่งที่โคนต้นแคฝอย บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่วัดสุมิตตาราม ขณะพระชนมายุ 80,000 พรรษา
พระวิปัสสีพุทธเจ้ามีคู่อัครสาวกนามว่าพระขัณฑะและพระติสสะ คู่อัครสาวิกาคือพระจันทาและพระจันทมิตตา และพระอโสกะเป็นพระอุปัฏฐาก
== ความเกี่ยวข้องกับพระโคตมพุทธเจ้า ==
ในสมัยพระวิปัสสีพุทธเจ้า พระโคตมพุทธเจ้าเสวยพระชาติเป็นพญานาคชื่ออตุละ ได้พานาคบริวารจำนวนหลาย 10 ล้านตน เข้าเฝ้าพระพุทธเจ้าพระองค์นั้น ได้ประโคมดนตรีถวาย ต่อมาได้อาราธนาพระองค์ไปประทับที่มณฑปในเมืองนาค แล้วถวายตั่งทองประดับอัญมณีและไข่มุกให้ทรงประทับนั่ง พระพุทธเจ้าได้พยากรณ์ว่าพญาอตุลนาคราชจะได้ตรัสรู้เป็นพระพุทธเจ้าในอีก 91 กัปข้างหน้า
== อ้างอิง ==
วิปัสสีพุทธเจ้า
เพลงชาติสาธารณรัฐสังคมนิยมโซเวียตลิทัวเนีย

เพลงชาติสาธารณรัฐสังคมนิยมโซเวียตลิทัวเนีย (Lietuvos Tarybų Socialistinės Respublikos himnas) เป็นเพลงชาติของลิทัวเนียสมัยอยู่ภายใต้การปกครองของสหภาพโซเวียต.
== ประวัติ ==
เพลงชาติสาธารณรัฐสังคมนิยมโซเวียตลิทัวเนีย ประกาศใช้ในปี ค.ศ. 1950 จนถึงปี ค.ศ. 1988 เรียบเรียงทำนองโดย บาลายส์ ดวาริโอนาส (Balys Dvarionas) และ โจนาส สเวดาส (Jonas Švedas), ประพันธ์เนื้อร้องโดย อันตานาส เวนโคลวา (Antanas Venclova). ภายหลังการอสัญกรรมของโจเซฟ สตาลิน วาคัส เรมิริส (Vacys Reimeris) ได้มีการเปลี่ยนแปลงเนื้อร้องในบทที่ 2 (คำว่า "สตาลิน" เปลี่ยนเป็น "พรรคคอมมิวนิสต์") ในปี ค.ศ. 1978 ตามรัฐธรรมนูญแห่งสหภาพโซเวียต พ.ศ. 2520 ในมาตรา 169. ก่อนการล่มสลายของสหภาพโซเวียต จึงได้มีการประกาศใช้เพลงชาติฉบับที่ใช้อยู่ในปัจจุบันที่มีชื่อว่า ทาอูทิชคา กีเอสมิ (Tautiška giesmė) ภายหลังจากการประกาศเอกราช ได้มีการรับรองเพลงดังกล่าว ให้มีสถานะเป็นเพลงชาติอย่างเป็นทางการในปี ค.ศ. 1992.
== เนื้อร้อง ==
== อ้างอิง ==
== แหล่งข้อมูลอื่น ==
MIDI file 
เพลงชาติสาธารณรัฐสังคมนิยมโซเวียตลิทัวเนีย (ขับร้อง)
เนื้อร้อง (เพลงชาติสาธารณรัฐสังคมนิยมโซเวียตลิทัวเนีย) - nationalanthems.info 
ลิทัวเนีย
ดนตรีลิทัวเนีย
สัญลักษณ์ของประเทศลิทัวเนีย
สาธารณรัฐสังคมนิยมโซเวียตลิทัวเนีย
จอห์น ดัลเบิร์ก-แอกตัน บารอนแอกตันที่ 1

จอห์น เอเมอริช เอดเวิร์ด ดัลเบิร์ก-แอกตัน บารอนแอกตันที่ 1 (John Emerich Edward Dalberg-Acton, 1st Baron Acton; 10 มกราคม 1834 – 19 มิถุนายน 1902) หรือมักเรียกกันว่า ลอร์ดแอกตัน (Lord Acton) เป็นนักประวัติศาสตร์ นักการเมือง และนักเขียนชาวอังกฤษ เป็นบุตรคนเดียวของเซอร์เฟอร์ดินันด์ ดัลเบิร์ก-แอกตัน บารอเนตที่ 7 (Sir Ferdinand Dalberg-Acton, 7th Baronet) และเป็นหลานของพลเรือเอก เซอร์จอห์น แอกตัน บารอเนตที่ 6 (Sir John Acton, 6th Baronet)
ลอร์ดแอกตันเป็นที่รู้จักในฐานะเจ้าของถ้อยคำว่า "อำนาจฉ้อฉลฉันใด อำนาจเบ็ดเสร็จฉ้อฉลเบ็ดเสร็จฉันนั้น ผู้ยิ่งใหญ่ทั้งหลายจึงมักเป็นคนเลว" ("Power tends to corrupt, and absolute power corrupts absolutely. Great men are almost always bad men.")
== อ้างอิง ==
บุคคลที่เกิดในปี พ.ศ. 2377
บุคคลที่เสียชีวิตในปี พ.ศ. 2445
คริสต์ศาสนิกชนชาวอังกฤษ
ขุนนางอังกฤษ
นักประวัติศาสตร์ชาวอังกฤษ
บารอนแห่งสหราชอาณาจักร
พระเจ้าฝรั่งมังฆ้อง

พระเจ้าฝรั่งมังฆ้อง (ဘုရင်မင်းခေါင်) หรือภาษาพม่าว่า ปฐมมิงกอง (ပထမ မင်းခေါင်  แปลว่า พระเจ้ามังฆ้องที่ 1 แห่งอังวะ; ค.ศ. 1373 (พ.ศ. 1916) – ประมาณ กุมภาพันธ์ ค.ศ. 1422 (พ.ศ. 1965) หรือ พระเจ้ามนเทียรทอง เป็นพระมหากษัตริย์แห่งอาณาจักรอังวะตั้งแต่ปี ค.ศ. 1400 (พ.ศ. 1943) ถึงปี ค.ศ. 1422 (พ.ศ. 1965) เป็นที่รู้จักในพงศาวดารพม่าเกี่ยวกับการทำสงครามกับพระเจ้าราชาธิราช (Razadarit) แห่งราชอาณาจักรหงสาวดีตั้งแต่ปี ค.ศ. 1385 ถึงปี ค.ศ. 1424 ซึ่งเรียก "สงครามสี่สิบปี" (Forty Years' War) และในฐานะที่เป็นพระบิดาของมังรายกะยอชวา (Minyekyawswa)
พระเจ้าฝรั่งมังฆ้องเสด็จสู่ราชสมบัติหลังจากพระเจ้าพี่ยาเธอถูกปลงพระชนม์เมื่อปี ค.ศ. 1400 (พ.ศ. 1943) ในช่วงแรกหลังเสวยราชย์ คือ ระหว่างปี ค.ศ. 1400 ถึงปี ค.ศ. 1406 พระเจ้าฝรั่งมังฆ้องทรงเผชิญความวุ่นวายทั้งภายในและภายนอก เกิดการกระด้างกระเดื่องไปทั่ว มีการรุกรานจากไทใหญ่ด้านทิศเหนือ ยะไข่ทางด้านตะวันตก พร้อมด้วยสงครามกับพระเจ้าราชาธิราชกษัตริย์มอญจากทางใต้ ครั้นปี ค.ศ. 1406 พระเจ้าฝรั่งมังฆ้องทรงกุมสถานการณ์ทั้งหมดและทรงสามารถตีต้านได้ ในปีนั้นเองทรงมีชัยเหนือไทใหญ่ ครั้นปี ค.ศ. 1404 ถึง ค.ศ. 1414 กองทัพอาณาจักรอังวะและอาณาจักรหงสาวดีสู้กันอย่างดุเดือดในพม่าตอนใต้ พม่าตอนเหนือ และรัฐยะไข่ ขณะที่ราชวงศ์หมิงก็คอยยุยงให้ไทใหญ่ส่งการก่อกวนเข้าประสมโรงเป็นระยะ ๆ มาตั้งแต่ปี ค.ศ. 1413 พอปี ค.ศ. 1417 มังรายกะยอชวาพระโอรสเกือบมีชัยชนะเหนืออาณาจักรหงสาวดีในพม่าตอนใต้ได้ทั้งหมด แต่ต้องศัสตราวุธถึงแก่พระชนม์ในที่รบเสียก่อน มอญและพม่ายังคงรบรากันต่อไปจนปี ค.ศ. 1418 ก็เบื่อหน่ายสงครามและเลิกรากันไปในที่สุด
== อ้างอิง ==
บุคคลที่เกิดในปี พ.ศ. 1916
ราชวงศ์อังวะ
พระมหากษัตริย์พม่า
เซเวียร์ วูดส์

ออสติน วัตสัน (Austin Watson; 4 กันยายน ค.ศ. 1986) เป็นนักมวยปล้ำอาชีพชาวอเมริกันที่เซ็นสัญญากับWWEในนาม เซเวียร์ วูดส์ (Xavier Woods) เคยสังกัดTNAในนาม คอนซีเควนเซส ครีด (Consequences Creed) เป็นแชมป์โลกแท็กทีม TNA, เป็นแชมป์ทริปเปิลคราวน์แท็กทีมของ WWE (แชมป์แท็กทีม NXT, แชมป์สแมคดาวน์แท็กทีม WWE และแชมป์รอว์แท็กทีม WWEที่ครองนานสุดในประวัติศาสตร์ 483 วันร่วมกับเดอะนิวเดย์) เป็นผู้ชนะคิงออฟเดอะริงประจำปี 2021 และเป็นเจ้าของช่องยูทูป UpUpDownDown
==แชมป์และรางวัล==
Deep South Wrestling
* DSW Heavyweight Championship (1 time)
East Coast Wrestling Association
* ECWA Super 8 Tournament Champion (2010)
Florida Championship Wrestling
* FCW Florida Tag Team Championship (1 time) – with Wes Brisco
NWA Anarchy
* NWA Anarchy Tag Team Championship (1 time) – with Hayden Young
* Most Popular Wrestler (2006)
Pro Wrestling Illustrated
* Tag Team of the Year (2015, 2016) 
* Ranked No. 58 of the top 500 singles wrestlers in the PWI 500 in 2016
* Ranked No. 8 of the top 50 tag teams in the PWI Tag Team 50 in 2020 
Total Nonstop Action Wrestling
* TNA World Tag Team Championship (1 time) – with Jay Lethal
Wrestling Observer Newsletter
* Best Gimmick (2015) – The New Day
WWE
* WWE Raw Tag Team Championship (4 times)  – with Big E and Kofi Kingston (2), and Kofi Kingston (2)
* WWE SmackDown Tag Team Championship (7 times)  – with Big E and Kofi Kingston (6), and Kofi Kingston (1)
* NXT Tag Team Championship (1 time) – with Kofi Kingston
* King of the Ring (2021)
* Third Tag Team Triple Crown Champion – with Kofi Kingston
* WWE Year-End Award (1 time)
** Men's Tag Team of the Year (2019) – with Big E and Kofi Kingston
* Slammy Award (1 time)
** Ring Gear of the Year (2020) – with Big E and Kofi Kingston
==หมายเหตุ==
==อ้างอิง==
==แหล่งข้อมูลอื่น==
Xavier Woods on YouTube
นักมวยปล้ำอาชีพชายชาวอเมริกันเชื้อสายแอฟริกัน
นักมวยปล้ำอาชีพชาวอเมริกัน
มังคุดทะเล

มังคุดทะเลหรือวา  เป็นไม้ยืนต้นในวงศ์ Guttiferae  ไม่ผลัดใบ ต้นสีเทาดำ เปลือกแตกเป็นสะเก็ดตามยาว มียางสีเหลือง ใบเดี่ยว สีเขียว ผิวเรียบเป็นมัน ดอกเดี่ยว กลีบดอกสีเหลืองอมส้ม กลีบเลี้ยงสีเขียว ติดทยจนเป็นผล  เมื่อแกเป็นสีส้มอมแดง เปลือกหนา มีเนื้อหุ้มเมล็ด ไม้ใช้ในการก่อสร้างและทำเครื่องมือต่างๆ ผลใช้รับประทานได้
== อ้างอิง ==
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 147
สกุลมังคุด
ผลไม้
ไม้ที่ใช้ในการก่อสร้าง
ตีนนก

ตีนนก หรือสมอตีนเป็ด ลือแบ  ชื่อสามัญอื่นๆของพืชนี้ได้แก่ ในศรีลังกาเรียก  "Milla" ในอินโดนีเซียเรียกลาบัน  ในเกาะซูลาเวซีเรียก "gulimpapa" ในพม่าเรียก "kyetyo po" ในมาเลเซียเรียกเลอบัน  "leban" และในฟิลิปปินส์เรียก "molave" เป็นไม้ต้นในวงศ์ Lamiaceae ลำต้นแตกเป็นสะเก็ด เปลือกสีเหลืองหรือสีน้ำตาล ใบประกอบแบบฝ่ามือ ดอกช่อ กลีบดอกสีน้ำเงินหรือสีม่วงเข้ม ผลเดี่ยวทรงกลม สุกแล้วเป็นสีม่วงเข้มจนเกือบดำ
เนื้อไม้ใช้ในการก่อสร้าง ใช้เป็นยาขับลมในลำไส้ ใบใช้ตำแล้วพอกแผล ผลใช้แก้อาการบิด ไม้ใช้ทำเครื่องมือทางการเกษตรและที่อยู่อาศัย 
== อ้างอิง ==
วงศ์กะเพรา
ไม้ที่ใช้ในการก่อสร้าง
สมุนไพร
ปอต่อม

ปอต่อม  เป็นไม้พุ่มในวงศ์ Malvaceae ใบเดี่ยว ด้านบนสีเขียวเข้ม ด้านล่างสีขาวนวล ไม่มีขน ที่ก้านใบมีต่อมรูปรีหรือกลม ดอกเดี่ยว กลีบดอกสีเหลือง โคนกลีบด้านในมีสีม่วงเข้มหรือสีแดงเลือดหมู ผลรูปไข่ แห้งแล้วแตกตามยาว เป็นพืชมีเส้นใย เหนียว ใช้ทำเป็นเชือกมัด
== อ้างอิง ==
สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 169
วงศ์ชบา
พืชที่ใช้ทำของใช้
สัจจสังเขป

== สัจจสังเขป ==
สัจจสังเขป คือ คัมภีร์ประมวลสัจธรรม ซึ่งกล่าวถึงสัจจะ 2 ประการ คือ สมมุติสัจจะ อันได้แก่บัญญัติ และปรมัตถสัจจะ อันได้แก่ขันธ์ 5 และพระนิพพาน แต่งโดยพระธรรมปาละ ท่านผู้แต่งมีจุดมุ่งหมายให้ผู้ที่เริ่มเจริญวิปัสสนากรรมฐานเข้าใจปรมัตถธรรม ซึ่งเป็นอารมณ์ของการปฏิบัติ จึงอธิบายขันธ์ 5 วิสุทธิ 7 พร้อมทั้งวิปัสสนาญาณขั้นต่างๆ และการบรรลุพระนิพพานไว้ในคัมภีร์นี้ คัมภีร์นี้แต่งแบบคาถา 5 พยางค์ รวม 387 บท ไม่นับรวมนิคมถาถาอีก 2 บท ผู้แต่งได้สรุปเนื้อหาสาระจากพระอภิธรรมปิฎก และอรรถกถา พร้อมทั้งคัมภีร์วิสุทธิมรรค โดยแบ่งเป็น 5 ปริจจเฉท 
== ผู้รจนา ==
รจนาโดยพระธรรมปาล หรือธรรมบาล หรือพระจุลละธัมมะปาล พระเถระชาวอินเดียตอนใต้ ผู้เป็นศิษย์ของพระอานันทะเถระ   ท่านทั้ง 2 มีช่วงชีวิตอยู่ระหว่างศตวรรษที่ 8 - 9 มีผลงานรจนาที่นับเนื่องกับพระอภิธรรมปิฎก อาทิ อัฏฐสาลินี ฎีกา และ สัจจสังเขป เป็นอาทิ 
นอกจากนี้ ในคัมถีร์มณิสารมัญชูสา ยังระบุว่า พระธรรมปาล เป็นผู้รจนาคัมภีร์นี้ โดยระบุว่า "สจฺจสงฺเขเป นาม ปกรเณ ธมฺมปาลาจริเยน วุตฺตนฺติ โยชนา" (พึงประกอบบทว่า พระธรรมปาลาจารย์กล่าวไว้ในปกรณ์ชื่อ สัจจสังเขป) 
แหล่งข้อมูลบางแห่งระบุว่า พระธรรมปาล หรือพระจุลละธัมมะปาล มิใช่เป็นชาวอินเดียใต้ เป็นชาวลังกา เป็นศิษย์ของพระวันรัตนะ อานันทะ โดยพระจุลละธัมมะปาล มีผลงานงานรจนาคัมภีร์ประเภทฎีกาหลายเรื่อง อาทิ ลีนตฺถวณฺณนา ซึ่งอธิบายงานของพระอานันทะ เรื่องมูลฎีกา 
อย่างไรก็ตาม ในคัมภีร์สัทธัมมะสังคหะ กลับระบุว่า พระอานันทะเถระเป็นผู้รจนาคัมภีร์สัจจสังเขป 
== เนื้อหา ==
คัมภีร์นี้แต่งแบบคาถา 8 พยางค์รวม 387 บท เมื่อรวมนิคมคาถาอีก 2 บท เป็น 389 บท ผู้แต่งได้สรุปเนื้อหาสาระจากพระอภิธรรมปิฎก และอรรถกถา พร้อมทั้งคัมภีร์วิสุทธิมรรค โดยแบ่งเป็น 5 ปริจจเฉท คือ
รูปสังเขป แสดงรูปย่อ โดยจำแนกเป็นภูตรูป และอุปาทายรูป แล้วจึงอธิบายรูปโดยละเอียดตลอดจนถึงปัจจัยแห่งรูปและรายละเอียดอื่นๆ
ขันธัตตยสังเขป แสดงขันธ 3 โดยย่อ โดยจำแนกขันธ์ 3 อันได้แก่เวทนาขันธ์ สัญญาขันธ์ และสังขารขันธ์
จิตตปวัตติปริทีปนะ แสดงความเป็นไปของจิต โดยจำแนกจิต 89 หรือ 121 ดวงพร้อมทั้งชี้แจงเรื่องจิตนั้นๆ
วิญญาณักขันธปกิณณกนยสังเขป แสดงปกิณกนัยแห่งวิญญาณขันธ์โดยต่อ โดยจำแนกประเภทตั้งแต่ 1 ประเภท ไปจนถึงจิต 7 ปรเภท การนับจำนวนจิตที่เกิดก่อน การจำแนกจิตตามบุคคล ภูมิและอินทรีย์ พร้อมทั้งสัมปโยคนัย และสังคหนัย
นิพพานปัญญัตติปริทีปนะ แสดงนิพพานและบัญญัติ โดยกล่าวถึงลักษณะของพระนิพพาน แนวทางในการปฏิบัติตามวิสุทธิ 7 และวิปัสสนาญาณในแต่ละขั้น จนถึงการบรรลุนิพพาน แล้วจึงอธิบายเรื่องสมมุติบัญซญัติ โดยจำแนกเป็นวิชชมานบัญยัติ เป็นต้น 
== คัมภีร์ที่เกี่ยวเนื่อง ==
1. ฉบับฎีกาเก่า รจนาขึ้นตามคำอาราธนาของพระสารีบุตร โดยพระวาจิสสระ แห่งวัดมหาวิหาร เมืองอนุราธปุระ ประเทศศรีลังกาในปัจจุบัน
2. ฉบับฎีกาใหม่ รจนาขึ้นโดยพระเถระไม่ปรากฏนาม แห่งวัดมหาวิหาร แต่บางแห่งว่า รจนาโดยพระสุมังคละ คัมภีร์ฎีกาฉบับนี้มีชื่อว่า สารัตถสาลินี  
== อ้างอิง ==
== บรรณานุกรม ==
http://www.wattamaoh.org/home/book/master-2 
http://www.palikanon.com/english/pali_names/sa/saccasankhepa.htm
A.K. Warder. (2009). A Course in Indian Philosophy. India. Motilal Banarsidass.
G.P. Malalasekera. (2007). Dictionary of Pali Proper Names VOL I. Delhi. Motilal Banarsidass.
http://www.vipassana.info/d/dhammapaala.htm
พระคันธสาราภิวงศ์ (แปล). (2548). สัจจสังเขป. กรุงเทพฯ. ไทยรายวันการพิมพ์.
คัมภีร์ของศาสนาพุทธ
สำมะงา

สำมะงา  เป็นไม้พุ่มรอเลื้อยในวงศ์ Lamiaceae ลำต้นเรียบสีน้ำตาล ใบเดี่ยว ผิวใบเรียบเป็นมัน ดอกช่อ ก้านดอกสั้น ดอกเป็นหลอดยาวปลายเป็นแฉกตื้น ๆ 5 แฉก กลีบดอกสีขาวอมชมพู ก้านเกสรตัวผู้สีม่วงแดง ผลเดี่ยวกลมรี เป็นพูเล็กน้อย เมื่ออ่อนสีเขียว สุกแล้วเป็นสีดำ
ใบสดต้มน้ำใช้ทำความสะอาดแผล ใบแห้งบดเป็นผง ใช้โรยแผลแก้ติดเชื้อ ใบและผลสดต้มรวมกับเหล้าพออุ่น ทาแก้รอยฟกช้ำหรือบวม รากแห้งต้มกับน้ำดื่ม แก้ไข้หวัด ตับอักเสบและแผลบวม
== อ้างอิง ==
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 155
วงศ์กะเพรา
สมุนไพร
ไม้พุ่มรอเลื้อย
ค้อดอย

ค้อดอย  เป็นพืชวงศ์ปาล์มในสกุลค้อดอย ดอกแยกเพศ ใบเป็นรูปฝ่ามือ ออกดอกที่ซอกก้านใบ ปีละ 3-5 ช่อ ติดผลจำนวนมาก ผลเป็นรูปไต ออกดอกเดือนกุมภาพันธ์ – มีนาคม พบครั้งแรกในประเทศไทยที่ดอยเชียงดาว จังหวัดเชียงใหม่ ปัจจุบันปลูกเป็นไม้ประดับในพื้นที่สูง
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551
สกุลค้อดอย
วิรุฬ สกุลทรัพย์ไพศาล

วิรุฬ สกุลทรัพย์ไพศาล (ดำ) เกิดเมื่อวันที่ 16 เมษายน พ.ศ. 2510 เป็นนักร้องและนักดนตรีชาวไทยร่างเล็กอารมณ์ขัน หนึ่งในสมาชิกวงฟอร์เอฟเวอร์ สำเร็จการศึกษาจากโรงเรียนโยนออฟอาร์ค และคณะมนุษยศาสตร์ สาขาดนตรีสากล มหาวิทยาลัยเกษตรศาสตร์  
สนใจเล่นดนตรีโดยเริ่มจากการฝึกเล่นคีย์บอร์ดตั้งแต่เด็ก ต่อมาในปี พ.ศ. 2524 มนตรี ชุติสิระ ได้ชักชวนให้เขาร่วมเป็นสมาชิกวงฟอร์เอฟเวอร์ในตำหน่งนักร้องนำและคียบอร์ด ระยะแรกได้เล่นตามงานโรงเรียนทั่วไป ตามจังหวัด เคยเล่นแทนวงแมคอินทอชในช่วงที่วงนั้นไปถ่ายทำภาพยนตร์ของศุภักษร จนได้ออกเทปกับค่ายนิธิทัศน์ โปรโมชั่น จากการสนับสนุนของวิเชียร อัศว์ศิวะกุล ผู้บริหารค่ายเพลง, วิทยา ศุภพรโอภาส ที่ปรึกษาและผู้จัดรายการ ฉันมากับเพลง กับ กรวิก ซึ่งเป็นนามปากกาของ สันติ เศวตวิมล ในฐานะนักแต่งเพลง ผลงานชุดแรกของวงชื่อ พอฝัน จากอัลบั้มชุดนี้ทำให้เขาและวงได้รับความนิยมอีกทั้งยังได้รับรางวัลเยาวชนดีเด่นในฐานะวงดนตรีสร้างสรรค์ของสังคมจากประสานงานเยาวชนแห่งชาติหรือสำนักนายกรัฐมนตรี จากนั้นเขาจึงได้มีผลงานกับวงออกมาหลายอัลบั้ม โดยเพลงดังที่เขาร้อง ได้แก่ เด็กหญิงพวงมาลัย, พอฝัน, ดำกับหมาน้อย, ความหวังหลังรอยยิ้ม, ปาป๊ามาม๊า, ถามเจ๊, บ๊ายบาย, ดำดี ฯลฯ นอกจากนี้เขายังเป็นหนึ่งในนักร้องอัลบั้ม 18 กะรัต ซึ่งได้ถูกสร้างเป็นภาพยนตร์ในภายหลังโดยศุภักษร
ปัจจุบันมีกิจการส่วนตัวและเป็นนักร้องที่ประเทศออสเตรเลีย
==อ้างอิง==
ศิลปินสังกัดนิธิทัศน์ โปรโมชั่น
นักร้องชายชาวไทย
บุคคลจากคณะมนุษยศาสตร์ มหาวิทยาลัยเกษตรศาสตร์
คิม อู-บิน

คิม อู-บิน (김우빈; เกิด 16 กรกฎาคม ค.ศ. 1989) ชื่อเกิด คิม ฮย็อน-จุง (김현중}) เป็นนักแสดงและนายแบบชาวเกาหลีใต้ เขาเริ่มมีชื่อเสียงจากละครเรื่อง โรงเรียนหัวใจใส (2012–2013) และ หยุดหัวใจ...นายไฮโซ (2013)
== ผลงานการแสดง ==
=== ภาพยนตร์===
|2022 || Alienoid ||Guard
|}
===ละครโทรทัศน์===
===เว็บซีรีส์===
===มิวสิกวิดีโอ===
===รายการทางโทรทัศน์===
== รางวัล ==
2013 8th Asia Model Festival Awards - New star
2013 Anhui TV Drama Awards - Popular Foreign Actor
2013 2nd Daejeon Drama Festival awards - APAN Star Awards, Best Actor
2013 Teenager Star - SBS Actors Awards
2014 9th Asia Model Festival Awards - Asia Special Prize Winner
2014 Daejong film awards - Hanhwa Star Awards given to candidates with popular ratings
2015 35th Blue Dragon Film Awards - Popularity awards
== อ้างอิง ==
คริสต์ศาสนิกชนนิกายโรมันคาทอลิกชาวเกาหลีใต้
นายแบบเกาหลีใต้
นักแสดงเกาหลีใต้
บุคคลจากโซล
ผู้เข้าแข่งขันรายการรันนิ่งแมน
นักแสดงละครโทรทัศน์ชายชาวเกาหลีใต้
นิวตันเมตร

นิวตันเมตร (สัญลักษณ์ : N m หรือ N·m )  เป็นของแรงบิด ในระบบ หน่วยเอสไอ
1 นิวตันเมตร เท่ากับ แรงบิดที่ได้จากแรง 1 นิวตันกระทำตั้งฉากต่อโมเมนต์ซึ่งยาว 1 เมตร
== การแปลงหน่วย ==
1 newton metre = 0.7375621 pound-foot (often "foot-pound"))
1 kilogram-force metre = 9.80665 Nm
1 pound-foot (often "foot-pound") = 1 pound force foot ˜ 1.3558 Nm
1 inch ounce-force = 7.0615518 mNm
1 dyne centimetre = 10−7 Nm
== อ้างอิง ==
หน่วยแรง
หน่วยอนุพัทธ์เอสไอ
คูโจ โยริตสึเนะ

คูโจ โยริตสึเนะ (; 12 กุมภาพันธ์ ค.ศ. 1218 - 1 กันยายน ค.ศ. 1256) หรือ ฟูจิวาระ โนะ โยริตสึเนะ  เป็นโชกุนคนที่ 4 ของ รัฐบาลโชกุนคามากูระ บิดาของเขาคือ คัมปากุ คูโจ มิจิอิเอะ และย่าหรือยายของเขาเป็นหลานสาวของ มินาโมโตะ โนะ โยริโตโมะ ภรรยาของเขาเป็นหลานปู่ของ มินาโมโตะ โนะ โยริโตโมะ และธิดาของ มินาโมโตะ โนะ โยริอิเอะ เขาเกิดในปี ขาล ดังนั้นชื่อเดิมของเขาเมื่อแรกเกิดคือมิโตระ (三寅, เสือสามตัว)
โยริตสึเนะเป็นสมาชิกของตระกูลฟูจิวาระผู้ยิ่งใหญ่ ตระกูลคูโจเป็นหนึ่งในห้าสาขาของตระกูลฟูจิวาระที่ทรงอิทธิพลในอดีต
== ครอบครัว ==
บิดา:คูโจ มิจิอิเอะ
มารดา:ไซอองจิ รินโกะ
ภรรยาเอก:มินาโมโตะ โนะ โยชิโกะ
ภรรยาน้อย:โอมิยะ โนะ สึโบเนะ
บุตร
* คูโจ โยริตสึงุ โดย โอมิยะ
* คูโจ มิจิโจ โดย โอมิยะ
* มินาโมโตะ โนะ เมกูฮิเมะ โดย โอมิยะ
== เหตุการณ์ในยุคของโยริตสึเนะ ==
ในปี ค.ศ. 1226 ตอนอายุเจ็ดขวบ โยริตสึเนะกลายเป็น โชกุน ในข้อตกลงทางการเมืองระหว่างพ่อของเขาและผู้สำเร็จราชการ รัฐบาลโชกุนคามากูระ โฮโจ โยชิโตกิ และ โฮโจ มาซาโกะ ที่ตั้งเขาเป็นโชกุนหุ่นเชิด
ค.ศ. 1225 (ปี คาโรกุ ที่ 1, เดือน 11):โยริตสึเนะได้จัดพิธี เก็มปูกุ เมื่ออายุ 8 ปีที่ คามากูระ แต่การควบคุมบาคูฟุทั้งหมดยังคงอยู่ในมือของ โฮโจ ยาซูโตกิ ซึ่งเป็นผู้สำเร็จราชการ (ชิกเก็ง)
== อ้างอิง ==
บุคคลที่เกิดในปี พ.ศ. 1761
โชกุน
บุคคลในยุคคะมะกุระ
โอตัก-โอตัก

โอตัก-โอตัก (มลายูและotak-otak; ) หรือ ห่อหมกมลายู เป็นอาหารมาเลเซียที่มีลักษณะคล้ายห่อหมกของไทย ส่วนผสมทำจากปลาบด ซึ่งเนื้อปลาที่ใช้ทำได้มีหลายชนิด ผสมกับเครื่องแกง ได้แก่ พริก หอมแดง กระเทียม ข่า ตะไคร้ ขมิ้น ลูกผักชี กะปิ และแคนเดิลนัต จากนั้นนำไปห่อใบตองหรือใบมะพร้าวแล้วนำไปย่าง รายละเอียดของส่วนผสมจะต่างไปในแต่ละเมือง บางสูตรใส่ผงกะหรี่ด้วย โอตัก-โอตักในอินโดนีเซียสีจะออกขาว ส่วยในมาเลเซียและสิงคโปร์ สีจะเป็นสีส้มหรือแดง รับประทานเป็นอาหารว่าง หรือกินกับข้าวหรือขนมปังและราดซอสถั่วลิสง โอตัก-โอตักอีกแบบหนึ่งจะหั่นเนื้อปลาเป็นชิ้น ผสมเครื่องแกงแล้วนึ่ง เรียก โอตัก-โอตักโญญา
คำว่าโอตะก์ในภาษามลายูหมายถึงสมอง อาหารนี้เป็นที่นิยมมากในมาเลเซียตอนใต้ สิงคโปร์ และพื้นที่ใกล้เคียงในอินโดนีเซีย เช่น ปาเล็มบัง มากัซซาร์ ในสิงคโปร์เรียกว่า โอตะฮ์ โอตัก-โอตักโญญาจะพบมากในมาเลเซียทางเหนือเช่นที่รัฐปีนัง โอตัก-โอตักที่ตรังกานูเรียกว่าซาตา อาหารที่คล้ายกันในอินโดนีเซียเรียกว่า เปเป็ซ
== อ้างอิง ==
นันทนา ปรมานุศิษฏ์. โอชาอาเซียน. กรุงเทพฯ: มติชน, 2556, หน้า 275–276.
==แหล่งข้อมูลอื่น==
Otak-Otak Recipe 
Terengganu government tourism - Otak-otak. 
อาหารมาเลเซีย
อาหารอินโดนีเซีย
อาหารสิงคโปร์
อาหารปิ้งย่าง
อาหารจากเนื้อปลา